[{"text_idx": "#000003", "text": "Iisakul ta\u0308histati 60 aasta mo\u0308o\u0308dumist mehhaniseeritud metsakuivenduse algusest"}, {"text_idx": "#000004", "text": "Augusti keskel kogunes ligi poolsada huvilist Iisaku rahvamajja, et osaleda no\u0303upa\u0308eval \u201e60 aastat mehhaniseeritud metsakuivendust ja metsateede ehitust\u201c, kus lisaks teemakohastele ettekannetele ka\u0308idi metsas tutvumas ja esitleti uut samanimelist raamatut."}, {"text_idx": "#000005", "text": "No\u0303upa\u0308eva korraldati ta\u0308histamaks 60 aasta mo\u0308o\u0308dumist mehhaniseeritud metsakuivenduse algusest ehk ajast, mil asuti metsa pa\u0308a\u0308stma liigniiskuse ja veeuputuse ka\u0308est masinatega. Meie kliimavo\u0308o\u0308ndis on parema metsakasutuse eelduseks tihtipeale niiskusrez\u030ciimi reguleerimine. Metsakuivenduse eesma\u0308rk on parandada metsade liigniiskuses tingitud seisundit ja tuleohutust. Kuivendamine aitab kaasa ka metsade paremale kasutamisele marjade ja seente korjamiseks ning jahipidamiseks."}, {"text_idx": "#000006", "text": "Eestis on metsi kuivendatud juba va\u0308hemalt alates u\u0308le-eelmisest sajandist, kui leiti, et liigniiskusest tingitud soostumise pidurdamiseks on ainuke vo\u0303imalus rajada kraave liigse vee a\u0308rajuhtimiseks. \u201eTa\u0308navu mo\u0308o\u0308dus 60 aastat, mil metsa asuti liigniiskuse ja veeuputuse ka\u0308est pa\u0308a\u0308stma masinatega. Senini oli see toimunud \u201ekraavihallide\u201d labida ja musklirammuga, edaspidi hakkasid metsa tulema juba masinad, mis olid algul kohmakad ja nende rajatud kraave ei saanud vo\u0303rrelda \u201ekraavihallide\u201d puhta ja kauni to\u0308o\u0308ga, kuid aja mo\u0308o\u0308dudes muutusid nad tegusateks ja nende to\u0308o\u0308 va\u0308ga viljakaks,\u201d kommenteeris no\u0303upa\u0308eva eestvedaja, Eesti Metsaseltsi auliige Kaupo Ilmet."}, {"text_idx": "#000007", "text": "Ta\u0308naseks on Eestis rajatud metsamaadele kuivendussu\u0308steeme ligikaudu 560 000 hektaril. Keskkonnaminister Jaanus Tamkivi on oma po\u0308o\u0308rdumises uhiuues raamatus kirjutanud, et metsakuivenduse mo\u0303ju kasvutingimuste paranemisele avaldub tavaliselt juba esimestel aastatel ning saavutab maksimumi umbes 15 aasta pa\u0308rast kuivendamist."}, {"text_idx": "#000008", "text": "Kuivendatud metsad annavad ta\u0308iendavalt ligikaudu miljon tihumeetrit puitu aastas, kuivendussu\u0308steemide rajamise ka\u0308igus ehitatud teedevo\u0303rgustik on muutnud puiduressursi ka\u0308ttesaadavamaks."}]